text: Opdateret: Klokken 14.45 fortæller Anders Koukoumis, at anholdte er blevet varetægtfængslet i 14 dage. Herudover kan han fortælle at anholdte er en 19-årig mand. En person er anholdt og sigtes i eftermiddag i et grundlovsforhør for røveri eller forsøg på røveri ved retten i Hjørring. Anklagemyndigheden anmoder retter om lukkede døre, så de er sparsomme med oplysninger om sagen. - Der er anholdt en person i nat, og på baggrund af de oplysninger vi har fået, skal anholdte fremstilles for røveri eller forsøg på røveri. Vi anmoder om lukkede døre af hensyn til politiets videre efterforskning, siger anklagerfuldmægtig ved Nordjyllands Politi Anders Koukoumis. Røveriet, eller forsøget på røveri, er sket i Aalborg natten til fredag. - Det er ikke sket i et privathjem, men der er noget personligt kendskab mellem nogle af de parter, der er involveret, fortæller Anders Koukoumis. Anholdte bliver fremstillet i grundlovsforhør ved retten i Hjørring kl. 13.30.
summary: Anklagemyndigheden er sparsomme med oplysninger om grundlovsforhør, der afholdes fredag efter røveri i Aalborg torsdag nat.